
[bookmark: _Hlk78443905]JAVNI NATJEČAJ
za prodaju građevinskog zemljišta u Poduzetničkoj zoni Novska


I.	PREDMET PRODAJE

Prodaje se neizgrađeno građevinsko zemljište u Poduzetničkoj zoni Novska oznake kč.br. 5556/19 PODUZETNIČKA ZONA NOVSKA, ORANICA površine 3.000 m2, upisana u zk. ul. broj 5438 k.o. Novska, kod Zemljišnoknjižnog odjela u Novskoj, Općinskog suda u Kutini (u daljnjem tekstu: zemljište) u svrhu izgradnje građevine gospodarske namjene.
Zemljište se nalazi unutar obuhvata Urbanističkog plana uređenja Grada Novske (“Službeni vjesnik Grada Novske”, broj: 31/07, 49/07, 19/13, 54/18, 40/20, 21/21, 60/21, 65/22, 102/22 i 72/23), gospodarska namjena, označena u grafičkom dijelu plana oznakom I2 / K. 

II.	SUBJEKTI KOJI MOGU  SUDJELOVATI NA NATJEČAJU 

Pravo sudjelovanja na natječaju imaju: fizičke osobe državljani Republike Hrvatske, pravne osobe registrirane u Republici Hrvatskoj, strani državljani sukladno pozitivnim propisima Republike Hrvatske, pod uvjetom da nemaju dugovanja prema Gradu Novska.
Podnošenjem ponude ponuditelj je izričito suglasan da Grad Novska može prikupljati, koristiti i dalje obrađivati date podatke u svrhu provedbe postupka sukladno propisima o zaštiti osobnih podataka, te iste javno objaviti sukladno Zakonu o pravu na pristup informacijama. 
Zakašnjele i nepotpune  ponude će se odbaciti, a ponude ponuditelja koji imaju dugovanje prema proračunu Grada Novske i koji ne ispunjavaju sve  uvjete iz javnog natječaja će se odbiti.




III.	JAMČEVINA

Ponuditelj je dužan uplatiti jamčevinu u iznosu od 5% od početne cijene zemljišta za koju podnosi ponudu na račun prodavatelja broj IBAN HR4023400091829300005, poziv na broj: 68-7706-OIB ponuditelja.
Jamčevina se zadržava na računu Prodavatelja do sklapanja ugovora i vraća ponuditeljima u roku od osam dana od dana završetka natječaja.
Ukoliko odabrani ponuditelj odustane od svoje ponude, gubi pravo na povrat jamčevine.

IV. 	UVJETI PRODAJE ZEMLJIŠTA I KRITERIJ ZA ODABIR PONUDITELJA

Početna cijena za prodaju zemljišta iznosi  20.700 EURA u skladu s procjembenim elaboratom tržišne vrijednosti nekretnine. U početnu cijenu nije uračunat porez (PDV ili porez na promet nekretnina).
Kupoprodajna cijena zemljišta predstavlja najvišu ponuđenu cijenu za zemljište na javnom natječaju, a koja ne može biti niža od početne cijene zemljišta. 
Najpovoljniji ponuditelj je onaj koji ispunjava uvjete za sudjelovanje u javnom natječaju i ponudi najvišu kupoprodajnu cijenu zemljišta.
Najpovoljniji ponuditelj (Kupac)  dužan je u roku od pet godina od sklapanja kupoprodajnog ugovora izgraditi građevinu gospodarske  namjene na kupljenom zemljištu  i pribaviti  uporabnu dozvolu za građevinu.
Kupac ne smije otuđiti ili opteretiti zemljište bez prethodne pisane suglasnosti prodavatelja do ispunjenja ugovorne obveze te dopustiti prodavatelju upis zabilježbe zabrane otuđenja i opterećenja bez suglasnosti prodavatelja u zemljišnu knjigu.
Ako kupac ne ispuni ugovornu obvezu, prodavatelj ima pravo nazadkupnje zemljišta ili raskida ugovora zbog neispunjenja. Nazadkupnja je pravo prodavatelja da prodano zemljište otkupi od kupca  po kupoprodajnoj cijeni koju je kupac platio prodavatelju bez kamata. 

V.	SADRŽAJ PONUDE ZA KUPNJU ZEMLJIŠTA

Ponuda mora sadržavati:
· za fizičke osobe – ime i prezime, adresu prebivališta i OIB
· za pravne osobe – naziv (tvrtku), adresu sjedišta, OIB, ime i prezime osobe ovlaštene za zastupanje i
· broj telefona i e-mail adresa ponuditelja,
· oznaku zemljišta za koje se podnosi ponuda 
· iznos ponuđene kupoprodajne cijene u EUR
· poslovni plan 
· broj računa – IBAN i naziv poslovne banke ponuditelja u slučaju vraćanja jamčevine.

Ponuda se predaje na obrascu.

VI.	 PRILOZI UZ PONUDU ZA KUPNJU ZEMLJIŠTA
Ponuditelj uz ponudu mora dostaviti:
               -    izvornik ili presliku izvatka iz obrtnog registra (fizičke osobe),
               -    izvornik ili presliku izvatka iz sudskog registra (za pravne osobe),
	  -    potvrdu o uplati jamčevine,
· poslovni plan s planom izgradnje koji sadrži opis dosadašnjeg poslovanja i obujma proizvodnje i opis planiranih ulaganja, 
· potvrda  ponuditelja da nema dospjelih, nepodmirenih dugovanja prema Gradu Novska, ne starija od 30 dana.

VII.	 ROK I MJESTO PREDAJE PONUDA 

Ponuda s dokumentacijom iz ovog natječaja dostavlja se u zatvorenoj omotnici s naznakom „PONUDA ZA KUPNJU zemljišta U PODUZETNIČKOJ ZONI NOVSKA– NE OTVARATI“ na adresu Grad Novska, Trg dr. Franje Tuđmana 2, Novska 44330.
Rok za dostavu ponuda je 10 dana od objave javnog natječaja na mrežnoj stranici Grada Novske (dan objave 12.11.2026).
Ponude će se otvarati prvi slijedeći radni dan nakon zaključenja javnog natječaja u 9 sati u Gradu Novska, Trg dr. Franje Tuđmana 2, prvi kat. Ponuditelji koji su dostavili pisane ponude imaju pravo prisustvovati otvaranju ponuda.

VIII.	 PLAĆANJE KUPOPRODAJNE CIJENE, TROŠKA  I UPIS U ZEMLJIŠNU KNJIGU

Kupac je dužan platiti kupoprodajnu cijenu zemljišta u roku od 15 dana od dana sklapanja kupoprodajnog ugovora, a prodavatelj se obvezuje izdati mu tabularnu ispravu podobnu za uknjižbu prava vlasništva u roku od osam dana.  
Ukoliko kupac ne plati cijenu u ugovorenom roku,  kupoprodajni ugovor se raskida.
Troškove upisa vlasništva, ishođenja dozvola i suglasnosti snosi kupac. 
Pravo vlasništva kupac može upisati u zemljišnu knjigu nakon isplate kupoprodajne cijene zemljišta uz istovremenu uknjižbu prava nazadkupnje i zabrane otuđenja i opterećenja predmetne nekretnine u korist prodavatelja.
Kupac stupa u posjed kupljene nekretnine nakon isplate kupoprodajne cijene.

IX.  	OSTALI UVJETI PRODAJE

Odluka o odabiru najpovoljnijeg ponuditelja donijet će se najkasnije u roku od 30 dana od dana isteka roka za dostavu ponuda te će ponuditelji o istoj biti obaviješteni pisanim putem.
Grad Novska zadržava pravo bez obrazloženja poništiti natječaj ili odustati od prodaje u svakom trenutku prije zaključenja kupoprodajnog ugovora.
Tekst natječaja s obrascima potrebnim za predaju ponuda za kupnju zemljišta po ovom natječaju, ponuditelji mogu preuzeti na službenoj internet stranici Grada Novske, novska.hr, u rubrici „važne obavijesti“.
Zemljište se može razgledati uz prethodnu najavu. Kontakt za informacije u uredovnom vremenu od 8-13 sati svakog radnog dana na tel. 044/691520.    


KLASA: 944-03/26-01/2  
URBROJ: 2176-4-01-26-4 
Novska, 12. studenog 2026.
                                                                                          
                                                                                                  GRADONAČELNICA

                     Marija Kušmiš, v.r. 

